CELEX: 32013R0913
Language: et
Date: 2013-09-23 00:00:00
Title: Komisjoni määrus (EL) nr 913/2013, 23. september 2013 , millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses magusainete kasutamisega teatavates puuvilja-, marja- ja köögiviljavõietes  EMPs kohaldatav tekst

24.9.2013   
            
            
               ET
            
            
               Euroopa Liidu Teataja
            
            
               L 252/11
            
         KOMISJONI MÄÄRUS (EL) nr 913/2013,
   23. september 2013,
   millega muudetakse Euroopa Parlamendi ja nõukogu määruse (EÜ) nr 1333/2008 II lisa seoses magusainete kasutamisega teatavates puuvilja-, marja- ja köögiviljavõietes
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1333/2008 toidu lisaainete kohta, (1) eriti selle artikli 10 lõiget 3,
   ning arvestades järgmist:
   
               (1)
            
            
               Määruse (EÜ) nr 1333/2008 II lisas on sätestatud liidu loetelu toidus kasutada lubatud lisaainete kohta ja kõnealuste lisaainete kasutamise tingimused.
            
         
               (2)
            
            
               Seda loetelu võib muuta vastavalt menetlusele, millele on osutatud Euroopa Parlamendi ja nõukogu 16. detsembri 2008. aasta määruses (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus (2).
            
         
               (3)
            
            
               Vastavalt määruse (EÜ) nr 1331/2008 artikli 3 lõikele 1 võib Euroopa Liidu toidu lisaainete loetelu ajakohastada kas komisjoni algatusel või vastava taotluse saamisel.
            
         
               (4)
            
            
               9. mail 2012 esitati taotlus saada luba kasutada magusaineid kõikides toodetes, mis kuuluvad määruse (EÜ) nr 1333/2008 II lisas esitatud toidu alamkategooriasse 04.2.5.3 „Muud sarnased puuvilja-, marja- ja köögiviljavõided”. Sellesse alamkategooriasse kuuluvad nõukogu 20. detsembri 2001. aasta direktiivis 2001/113/EÜ (inimtoiduks ettenähtud puuviljadžemmide, -želeede ja -marmelaadide ning magustatud kastanipüree kohta) (3) määratletud puu- ja köögiviljadžemmide, -želeede ja -marmelaadide sarnased puuvilja-, marja- ja köögiviljavõided. Taotlus tehti seejärel kättesaadavaks liikmesriikidele vastavalt määruse (EÜ) nr 1331/2008 artiklile 4.
            
         
               (5)
            
            
               Direktiivis 2001/113/EÜ kirjeldatakse džemme, želeesid ja marmelaade ning määratletakse need. Džemmi, želee ja marmelaadi sarnased puuvilja-, marja- ja köögiviljavõided, mis kuuluvad toidu alamkategooriasse 04.2.5.3, võivad sisaldada lisaks direktiivi 2001/113/EÜ II lisas loetletud koostisosadele ka muid koostisosi (nt vitamiine, mineraalaineid ning lõhna- ja maitseaineid).
            
         
               (6)
            
            
               Määruse (EÜ) nr 1333/2008 II lisa kohaselt võib vähendatud energiasisaldusega džemmides, želeedes ja marmelaadides ning muudes samalaadsetes puuvilja- ja marjavõietes, nt kuivatatud puuvilja põhistes võietes, mis on vähendatud energiasisaldusega või suhkrulisandita, kasutada järgmisi magusaineid: kaaliumatsesulfaam (E 950), tsüklamiinhape ning selle naatrium- ja kaltsiumsoolad (E 952), sahhariin ning selle naatrium-, kaalium- ja kaltsiumsoolad (E 954), sukraloos (E 955), neohesperidiin DC (E 959) ja stevioolglükosiidid (E 960).
            
         
               (7)
            
            
               Kõnealuste magusainete kasutamise laiendamine kõikidele muudele samalaadsetele vähendatud energiasisaldusega puuvilja-, marja- ja köögiviljavõietele lubab neid kasutada ka vähendatud energiasisaldusega džemmides, želeedes ja marmelaadides.
            
         
               (8)
            
            
               Kuna puuvilja-, marja- ja köögiviljavõideid kasutatakse džemmide, želeede ja marmelaadide asendajana, ei suurenda kõnealuste magusainete kasutamine tarbijate kokkupuudet nendega ega tekita ohutusprobleeme.
            
         
               (9)
            
            
               Vastavalt määruse (EÜ) nr 1331/2008 artikli 3 lõikele 2 peab selleks, et ajakohastada määruse (EÜ) nr 1333/2008 II lisas sätestatud Euroopa Liidu loetelu toidus kasutada lubatud lisaainete kohta, küsima arvamust Euroopa Toiduohutusametilt, välja arvatud juhul, kui selline ajakohastamine tõenäoliselt ei mõjuta inimeste tervist. Kuna magusainete kaaliumatsesulfaam (E 950), tsüklamiinhape ning selle naatrium- ja kaltsiumsoolad (E 952), sahhariin ning selle naatrium-, kaalium- ja kaltsiumsoolad (E 954), sukraloos (E 955), neohesperidiin DC (E 959) ja stevioolglükosiidid (E 960) kasutamise lubamine edaspidi ka kõikides muudes samalaadsetes vähendatud energiasisaldusega puuvilja-, marja- ja köögiviljavõietes kujutab endast kõnealuse loetelu ajakohastamist ja tõenäoliselt ei mõjuta inimeste tervist, ei ole vaja Euroopa Toiduohutusameti arvamust küsida.
            
         
               (10)
            
            
               Seega tuleks määruse (EÜ) nr 1333/2008 II lisa vastavalt muuta.
            
         
               (11)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1333/2008 II lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. september 2013
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 354, 31.12.2008, lk 16.
   
      (2)  ELT L 354, 31.12.2008, lk 1.
   
      (3)  EÜT L 10, 12.1.2002, lk 67.
   
      LISA
      Määruse (EÜ) nr 1333/2008 II lisa E osa muudetakse järgmiselt.
      
                  1)
               
               
                  Alamkategooria 04.2.5.3 „Muud sarnased puuvilja-, marja- ja köögiviljavõided” kanne E 950 asendatakse järgmisega:
                  
                               
                           
                           
                              „E 950
                           
                           
                              Kaaliumatsesulfaam
                           
                           
                              1 000
                           
                           
                               
                           
                           
                              Ainult vähendatud energiasisaldusega puuvilja-, marja- ja köögiviljavõided ja kuivatatud puuvilja põhised võileivavõided, vähendatud energiasisaldusega või suhkrulisandita”
                           
                        
            
                  2)
               
               
                  Alamkategooria 04.2.5.3 „Muud sarnased puuvilja-, marja- ja köögiviljavõided” kanded E 952, E 954, E 955, E 959 ja E 960 asendatakse järgmisega:
                  
                               
                           
                           
                              „E 952
                           
                           
                              Tsüklamiinhape ja selle naatrium- ning kaltsiumsoolad
                           
                           
                              500
                           
                           
                              (51)
                           
                           
                              Ainult vähendatud energiasisaldusega puuvilja-, marja- ja köögiviljavõided ja kuivatatud puuvilja põhised võileivavõided, vähendatud energiasisaldusega või suhkrulisandita
                           
                        
                               
                           
                           
                              E 954
                           
                           
                              Sahhariin ning selle naatrium-, kaalium- ja kaltsiumsoolad
                           
                           
                              200
                           
                           
                              (52)
                           
                           
                              Ainult vähendatud energiasisaldusega puuvilja-, marja- ja köögiviljavõided ja kuivatatud puuvilja põhised võileivavõided, vähendatud energiasisaldusega või suhkrulisandita
                           
                        
                               
                           
                           
                              E 955
                           
                           
                              Sukraloos
                           
                           
                              400
                           
                           
                               
                           
                           
                              Ainult vähendatud energiasisaldusega puuvilja-, marja- ja köögiviljavõided ja kuivatatud puuvilja põhised võileivavõided, vähendatud energiasisaldusega või suhkrulisandita
                           
                        
                               
                           
                           
                              E 959
                           
                           
                              Neohesperidiin DC
                           
                           
                              50
                           
                           
                               
                           
                           
                              Ainult vähendatud energiasisaldusega puuvilja-, marja- ja köögiviljavõided ja kuivatatud puuvilja põhised võileivavõided, vähendatud energiasisaldusega või suhkrulisandita
                           
                        
                               
                           
                           
                              E 960
                           
                           
                              Stevioolglükosiidid
                           
                           
                              200
                           
                           
                              (60)
                           
                           
                              Ainult vähendatud energiasisaldusega puuvilja-, marja- ja köögiviljavõided ja kuivatatud puuvilja põhised võileivavõided, vähendatud energiasisaldusega või suhkrulisandita”